Γεγονότα Μαΐου 2020

Γεγονότα το 2020 : Ιανουάριος • Φεβρουάριος • Μάρτιος • Απρίλιος • Μάιος • Ιούνιος • Ιούλιος • Αύγουστος • Σεπτέμβριος • Οκτώβριος • Νοέμβριος • Δεκέμβριος Παρατίθενται παράκατω σημαντικά γεγονότα απ' όλο τον κόσμο που συνέβησαν το μήνα Μάιο του 2020, συνοδευόμενα από τις πηγές μέσω των οποίων μεταδόθηκαν.

 Νόμος και έγκλημαΣε επίθεση ενόπλου σε βάρος επτά ατόμων στη Νότια Χέντλαντ της Δυτικής Αυστραλίας τραυματίζονται 5 άτομα, τα οποία νοσηλεύονται. Ο δράστης σκοτώνεται από τους πυροβολισμούς της αστυνομίας. (The Guardian) Σε ανταρσία κρατουμένων στις φυλακές Λος Γιάνος της Γκουανάρε στην Πορτουγκέσα της Βενεζουέλας σκοτώνονται 46 άτομα και τραυματίζονται δεκάδες άλλων, συμπεριλαμβανομένου του διευθυντή του σωφρονιστικού ιδρύματος, όπως ανακοινώνει ο στρατός. (BBC) (Inquirer)Πολιτική και εκλογέςΟ πρωθυπουργός του Καναδά Τζάστιν Τριντό ανακοινώνει την επιβολή απαγόρευσης στα όπλα που χρησιμοποιούνται σε επιθέσεις, στον απόηχο της πρόσφατης πολύνεκρης επίθεσης με όπλα στη Νέα Σκωτία. (Reuters) Πόλεμος και επιθέσειςΣτον πόλεμο του Μάλι, υποκύπτει στα τραύματά του σε στρατιωτικό νοσοκομείο των Παρισίων ένας στρατιώτης της Γαλλικής Λεγεώνας των Ξένων, μετά τη βομβιστική επίθεση που σημειώθηκε στο Μάλι στη διάρκεια επιχείρησης εναντίον των φανατικών ισλαμιστών. (The Star)Διεθνείς σχέσειςΟ πρόεδρος του Παλάου Τόμι Ρεμενγκεσάου καταδικάζει τον αποκλεισμό της Ταϊβάν από τον Παγκόσμιο Οργανισμό Υγείας, αναφέροντας ότι "θέτει σε κίνδυνο όχι μόνο τον λαό της Ταϊβάν αλλά και όλο τον υπόλοιπο κόσμο". Το Παλάου παραμένει ένας από τους λίγους συμμάχους της Ταϊβάν στον Ειρηνικό. (RNZ)Πολιτική και εκλογέςΤο κρατικό Κορεατικό Κεντρικό Πρακτορείο Ειδήσεων της Βόρειας Κορέας μεταδίδει ότι ο ηγέτης Κιμ Γιονγκ Ουν παρακολούθησε σήμερα την τελετή εγκαινίων σε ένα εργοστάσιο λιπασμάτων, στην πρώτη του επίσημη εμφάνιση από τότε που σταμάτησε τις δημόσιες εμφανίσεις του, τον περασμένο μήνα.(Reuters) Πόλεμος και επιθέσειςΟ στρατός της Αιγύπτου αναφέρει ότι 15 από τα μέλη του σκοτώθηκαν ή τραυματίστηκαν στη διάρκεια των πρόσφατων επιχειρήσεων στο Σινά και ότι σκοτώθηκαν 126 ύποπτοι φανατικοί ισλαμιστές. (Reuters) Κρίση στη Βενεζουέλα Ο πρώην αξιωματικός των ειδικών δυνάμεων των ΗΠΑ (Πράσινα Μπερέ) Τζόρνταν Γκουντρό, ο οποίος έλαβε μέρος στην αποτυχημένη απόπειρα ανατροπής του Νικολάς Μαδούρο το 2019, δίνει στη δημοσιότητα ένα βίντεο, στο οποίο αναλαμβάνει την ευθύνη για μια εισβολή στη Βενεζουέλα, ανακοινώνοντας την έναρξη της "επιχείρησης Γεδεών" για τη σύλληψη Βενεζουελανών αξιωματούχων που καταζητούνται από την αμερικανική κυβέρνηση. Ο Γκουντρό ισχυρίζεται ότι 60 στρατιώτες κατάφεραν να εισέλθουν στη Βενεζουέλα "μέσω γης και θάλασσας" και ότι συνεχίζονται οι συγκρούσεις. (The Washington Post) Ο Βενεζουελανός υπουργός Εσωτερικών Νέστορ Ρεβερόλ δηλώνει ότι οι δυνάμεις ασφαλείας της χώρας του εξουδετέρωσαν μία απόπειρα "θαλάσσιας εισβολής" από "τρομοκράτες μισθοφόρους" από την Κολομβία, σκοτώνοντας τουλάχιστον οκτώ ενόπλους και συλλαμβάνοντας άλλους δύο. (Al Jazeera) Πόλεμος και επιθέσειςΟ Βενεζουελανός πρόεδρος Νικολάς Μαδούρο καταγγέλλει ότι "συνελήφθησαν 13 τρομοκράτες", μεταξύ των οποίων και δύο Αμερικανοί πολίτες, εργαζόμενοι στην εταιρεία ασφαλείας Silvercorp USA, έπειτα από την εξουδετέρωση μιας απόπειρας για την ανατροπή του. (Reuters) Ο ηγέτης της αντιπολίτευσης Χουάν Γκουαϊδό αρνείται οποιαδήποτε ανάμειξη στην επιχείρηση Silvercorp USA. (AP via Toledo Blade)Τέχνες και πολιτισμόςΤο Reuters κερδίζει το βραβείο Πούλιτζερ για το 2020 στην κατηγορία φωτογράφιση σε έκτακτα γεγονότα για την κάλυψη των διαδηλώσεων του Χονγκ Κονγκ. (Reuters)Υγεία και περιβάλλονΠανδημία COVID-19 Ασία Ο πρωθυπουργός της Ιαπωνίας Σίνζο Άμπε παρατείνει την κατάσταση έκτακτης ανάγκης σε όλη τη χώρα μέχρι τις 31 Μαΐου.(Reuters) Ωκεανία Η Νέα Ζηλανδία ανακοινώνει μηδενικά κρούσματα της COVID-19 για πρώτη φορά τους τελευταίους 2 μήνες. (The Guardian) Ευρώπη Η Ελλάδα βγαίνει από την υποχρεωτική καραντίνα που είχε ανακοινωθεί από την κυβέρνηση με σκοπό να σταματήσει η έξαρση του COVID-19.Επιστήμη και τεχνολογίαΟμάδα επιστημόνων από τη Βρετανία και την Κένυα την ανακάλυψη του παρασιτικού μικροβίου Microsporidia MB, της ομάδας μυκήτων Microsporidia, το οποίο εμποδίζει τα κουνούπια να μεταδίδουν την ελονοσία. (BBC) (Nature) Πόλεμος και επιθέσειςΟ Αμερικανός πρόεδρος Ντόναλντ Τραμπ αρνείται κάθε ανάμιξη της αμερικανικής κυβέρνησης στην ένοπλη εισβολή της Silvercorp USA στη Βενεζουέλα που σημειώθηκε στις 3 Μαΐου, με απολογισμό 8 νεκρούς και αρκετές συλλήψεις, μεταξύ των οποίων και εκείνες δύο Αμερικανών πολιτών. (Reuters)Καταστροφές και δυστυχήματαΤουλάχιστον δύο ανθρακωρύχοι σκοτώνονται από την κατάρρευση ορυχείου στην κομητεία Γκραντ Κέιπ Μάουντ της Λιβερίας. Από τις αυτοδιοικητικές αρχές εκφράζονται φόβοι ότι δεκάδες άλλων είναι παγιδευμένοι και πιθανότατα σκοτώθηκαν. (Reuters)Υγεία και περιβάλλονπανδημία COVID-19 Ασία Η Υεμένη ανακοινώνει το πρώτο κρούσμα COVID-19 και τον πρώτο θάνατο στην περιοχή που βρίσκεται υπό τον έλεγχο των Χούτι. Η κυβέρνηση του Νότου ανακοινώνει 9 νέα κρούσματα. (Reuters) Ευρώπη Το Ηνωμένο Βασίλειο έχει πλέον τον μεγαλύτερο αριθμό θυμάτων στην Ευρώπη, ξεπερνώντας την Ιταλία, με 29.427 νεκρούς. (BBC) Πόλεμος και επιθέσειςΙνδικά στρατεύματα σκοτώνουν το διοικητή της ομάδας Χιζμπούλ Μουτζαχιντίν, Ριγιάζ Ναϊκού, έπειτα από μια νέα επίθεση που είχε ως αποτέλεσμα το θάνατο άλλων τριών φανατικών ισλαμιστών στην επαρχία Πουλγουάμα του Κασμίρ. (Reuters)Καταστροφές και δυστυχήματαΤουλάχιστον δύο άτομα σκοτώνονται και άλλα δύο τραυματίζονται σοβαρά έπειτα από τη συντριβή αεροσκάφους που μεταφέρει ιατρικό υλικό κοντά στο αεροδρόμιο της πόλης Εσκέλ της Αργεντινής. (Mirror) Πόλεμος και επιθέσειςΗ Σαουδική Αραβία αποσύρει τα στρατεύματά της από το νησί Σοκότρα της Υεμένης εν μέσω ταραχών με αυτονομιστές. (Middle East Monitor)Καταστροφές και δυστυχήματαΈντεκα άτομα πεθαίνουν και περισσότερα από 5.000 άλλα νοσούν μετά τη διαρροή αερίου styrene από εργοστάσιο χημικών στην πόλη Βισαχαπάτναμ της Άντρα Πραντές, στην Ινδία. (Times of India)Νόμος και έγκλημαΟ βασιλιάς του Λεσότο Λετσίε Γ΄ εγκρίνει νόμο που απαγορεύει τον πρωθυπουργό Τομ Ταμπάνε να διαλύσει το κοινοβούλιο και να προκηρύξει εκλογές σε περίπτωση πρότασης δυσπιστίας. (Reuters) Πόλεμος και επιθέσειςΣε βομβιστική επίθεση στην επαρχία Κεχ του Πακιστάν σκοτώνονται έξι στρατιώτες. Την ευθύνη για την επίθεση αναλαμβάνει ο Απελευθερωτικός Στρατός του Μπαλουχιστάν. (The New York Times)ΟικονομίαΛόγω της πανδημίας του κορονοϊού, η ανεργία στις ΗΠΑ φτάνει το 14,7%, στο υψηλότερο ποσοστό από τη Μεγάλη Κρίση. (The Washington Post)Καταστροφές και δυστυχήματαΟ αριθμός των νεκρών από τη διαρροή αερίου στην Ινδία φτάνει τους 13. (The Weather Channel) Τρένο παρασύρει 16 εργάτες, οι οποίοι κοιμόντουσαν στις ράγες, στην Ορανγκαμπάντ της Μαχαράστρα στην Ινδία. (Reuters)Υγεία περιβάλλονΠανδημία COVID-19 Το Κουβέιτ ανακοινώνει καθολική απαγόρευση κυκλοφορίας από τις 10 ως τις 30 Μαΐου, στο πλαίσιο νέων μέτρων για τη διάδοση του κορονοϊού. Το υπουργείο Υγείας επιβεβαίωσε 641 κρούσματα στη χώρα. (Gulf News) Πόλεμος και επιθέσειςΗ Αιθιοπία παραδέχεται την κατάρριψη (στις 4 Μαΐου) ενός κενυάτικου ιδιωτικού αεροσκάφους, με αποτέλεσμα να σκοτωθούν και τα έξι μέλη του πληρώματος. Σύμφωνα με τις αιθιοπικές ένοπλες δυνάμεις, το αεροσκάφος είναι πιθανόν να βρισκόταν σε "αποστολή αυτοκτονίας".(Al Jazeera) Ένοπλοι καταλαμβάνουν και λεηλατούν χωριό στον Νίγηρα σκοτώνοντας τουλάχιστον 20 άτομα. (BBC)Νόμος και έγκλημαΠανδημία COVID-19 Τέσσερις πολίτες σκοτώνονται στην επαρχία Γκορ του Αφγανιστάν όταν η αστυνομία ανοίγει πυρ κατά διαδηλωτών που εξοργίστηκαν με τη διανομή φαγητού, η οποία φέρεται να ευνοούσε όσα άτομα είχαν διασυνδέσεις με πολιτικά πρόσωπα. Σκοτώνονται επίσης δύο αστυνομικοί. (Reuters) Πόλεμος και επιθέσειςΈκρηξη βόμβας σκοτώνει τρεις στρατιώτες της δύναμης του ΟΗΕ από το Τσαντ σε όχημα στην Αγκελχόκ της επαρχίας Κιντάλ του Μάλι. (Voice of America)Καταστροφές και δυστυχήματαΤο Ιράν αναφέρει ότι από την έκρηξη πυραύλου στη διάρκεια άσκησης στον Κόλπο του Ομάν χτυπήθηκε το ιρανικό σκάφος ανεφοδιασμού Konarak, σκοτώνοντας 19 ναυτικούς και τραυματίζοντας άλλους 15 πάνω στο σκάφος. (The Guardian) Πόλεμος και επιθέσειςΤουλάχιστον 27 Αφγανοί στρατιώτες σκοτώθηκαν στη διάρκεια επίθεσης των Ταλιμπάν σε αυτοκινητοπομπή στην επαρχία Λαγκμάν του Αφγανιστάν. (Tolo News)Κουλτούρα και πολιτισμόςΤο πάρκο της Ντίσνεϊλαντ στη Σανγκάη ανοίγει ξανά με την εφαρμογή αυστηρών κανονισμών κοινωνικής απόστασης λόγω της πανδημίας κορονοϊού. (The Guardian)Πολιτική και εκλογέςΚαταρρέει στο κοινοβούλιο η κυβέρνηση συνασπισμού του πρωθυπουργού Τομ Ταμπάνε στο Λεσότο. Ο Ταμπάνε πρόκειται να παραιτηθεί στις 22 Μαΐου εν μέσω κατηγοριών ότι ο ίδιος και η σύζυγός του εμπλέκονται στη δολοφονία της πρώην γυναίκας του. (Reuters)Επιστήμη και τεχνολογίαΤο Ινστιτούτο Μαξ Πλανκ για την Εξελικτική Ανθρωπολογία δημοσιεύει το αποτέλεσμα της ανάλυσης με ραδιενεργό άνθρακα και τουDNA από τα απολιθώματα που ανακαλύφθηκαν στο Σπήλαιο Μπάχο Κίρο της Βουλγαρίας. Τα αποτελέσματα δείχνουν ότι τα απολιθώματα ανήκουν στον Homo sapiens αντί τον Νεάντερταλ και αποτελούν ένδειξη ότι ο σύγχρονος άνθρωπος πιθανότατα είχε φτάσει στην Ευρώπη χιλιάδες χρόνια νωρίτερα από ότι πιστευόταν μέχρι σήμερα. (DW) Πόλεμος και επιθέσειςΣτην Καμπούλ ένοπλοι μεταμφιεσμένοι σε αστυνομικούς ανοίγουν πυρ σκοτώνοντας τουλάχιστον 24 άτομα, ανάμεσα στα οποία και δύο νεογέννητα, σε μαιευτική κλινική. Οι δράστες σκοτώνονται από τις δυνάμεις ασφαλείας. Σε επίθεση αυτοκτονίας στη διάρκεια κηδείας στην επαρχία Κουζ Κουνάρ σκοτώνονται τουλάχιστον 32 άτομα. (BBC)Καταστροφές και δυστυχήματαΤουλάχιστον 5 ασθενείς με COVID-19 πεθαίνουν σε νοσοκομείο του Βιμπόργκσκι της Αγίας Πετρούπολης από πυρκαγιά στη μονάδα εντατικής θεραπείας όπου νοσηλεύονταν. (DW)Υγεία και περιβάλλονΣτην πανδημία COVID-19, η κυβέρνηση της Βραζιλίας αναφέρει άλλους 881 θανάτους, με τον συνολικό αριθμό των θυμάτων να ανέρχεται στις 12.400 και των κρουσμάτων στις 177.589. (BBC) Πόλεμος και επιθέσειςΣκοτώνεται από τα ισραηλινά στρατεύματα ένα 15χρονο αγόρι και άλλα τέσσερα τραυματίζονται σε στρατόπεδο προσφύγων κοντά στη Χεβρώνα.(Ynetnews)Πολιτική και εκλογέςΠαραιτείται ο πρωθυπουργός του Λεσότο Τομ Ταμπάνε έπειτα από έρευνες για τις συνθήκες δολοφονίας της δεύτερης συζύγου του. (Reuters) Πόλεμος και επιθέσειςΗ κυβέρνηση της Μοζαμβίκης ανακοινώνει ότι σκοτώθηκαν 50 φανατικοί ισλαμιστές στη διάρκεια επιχειρήσεων στην επαρχία Κάμπο Ντελγκάντο.(Reuters) Ένοπλοι ανοίγουν πυρ εναντίον δύο ατόμων που μετέφεραν βοήθεια εν μέσω της πανδημίας κορονοϊού στην επαρχία Βαν της Τουρκίας, σκοτώνοντάς τους εν ψυχρώ. (Xinhua) ΟικονομίαΕπιπτώσεις της πανδημίας COVID-19 στην οικονομία Η Βουλή των Αντιπροσώπων εγκρίνει ένα πακέτο οικονομικής βοήθειας ύψους 3 τρισ. $. Η Γερουσία πρόκειται να αποφασίσει για το πακέτο. (NBC News) Η Ινδονησία ανακοινώνει ότι θα επιβάλλει ΦΠΑ στις ψηφιακές της υπηρεσίες σε ισχύ από τον Ιούλιο. (Reuters)Υγεία και περιβάλλονΟ αριθμός των νεκρών από COVID-19 υπερβαίνει τις 300.000 παγκοσμίως. (TimesnowNews) Πόλεμος και επιθέσειςΗ γαλλική αστυνομία συλλαμβάνει στο Παρίσι τον Φελισιέν Καμπουγκά ως ύποπτο για τη σφαγή που διέπραξαν παραστρατιωτικοί που σφαγίασαν γύρω στις 800.000 Τούτσι και μετριοπαθείς Χούτου στη διάρκεια 100 ημερών το 1994. Ο Καμπουγκά παρέμενε ασύλληπτος επί 26 χρόνια και ζούσε με ψεύτικη ταυτότητα. (Reuters)Πολιτική και εκλογέςH κυβερνήτης του Πουέρτο Ρίκο Γουάντα Βάσκες Γκάρσεντ ανακοινώνει ένα δημοψήφισμα τον Νοέμβριο για να αποφασιστεί αν το Πουέρτο Ρίκο θα έπρεπε να γίνει πολιτεία των ΗΠΑ. (The Associated Press) Πόλεμος και επιθέσειςΕμφύλιος Πόλεμος της Σομαλίας Σε βομβιστική επίθεση αυτοκτονίας στην περιφέρεια Μουντούγκ της Σομαλίας, σκοτώνεται ο κυβερνήτης της, Αχμέντ Μιούζ Νουρ και τρεις από τους σωματοφύλακές του. Την ευθύνη της δολοφονίας αναλαμβάνει η Αλ Σαμπάμπ. (Reuters)Καταστροφές και δυστυχήματαΑπό τη συντριβή πολεμικού αεροσκάφους της Βασιλικής Αεροπορίας του Καναδά πάνω σε οικία στο Κάμλουπς της Βρετανικής Κολομβίας, σκοτώνεται ένα άτομο και άλλο ένα τραυματίζεται. (CTV News)Υγεία και περιβάλλονΠανδημία COVID-19 Η Μαδαγασκάρη αναφέρει τον πρώτο θάνατο από COVID-19. (Reuters) Η Ινδία παρατείνει την καραντίνα ως τις 31 Μαΐου. (Al Jazeera)Πολιτική και εκλογέςΟρκίζεται η νέα ισραηλινή κυβέρνηση εθνικής ενότητας, έπειτα από 18 μήνες υπηρεσιακής κυβέρνησης. (The Jerusalem Post) Ο πρόεδρος του Αφγανιστάν Ασράφ Γκανί και ο αντίπαλός του Αμπντάλα Αμπντάλα υπογράφουν μια συμφωνία για κυβέρνηση συνεργασίας προκειμένου να τερματιστεί η μακρόχρονη πολιτική αναταραχή. (Reuters)Επιστήμη και τεχνολογίαΕκτοξεύεται με επιτυχία το ρομποτικό διαστημόπλοιο της Αμερικανικής Διαστημικής Δύναμης X-37B σε αποστολή μέσω του πυραύλου Atlas V. (BBC)ΑθλητισμόςΟ NASCAR γίνεται ο πρώτος μεγάλος αμερικανικός αθλητικός σύνδεσμος που επαναφέρει την αγωνιστική του περίοδο από την έναρξη της πανδημίας της COVID-19 στις ΗΠΑ. (The Washington Post) Σε έναν αγώνα που διεξάγεται κεκλεισμένων των θυρών, ο Κέβιν Χάργουικ από τη Stewart-Haas Racing κερδίζει τον αγώνα The Real Heroes 400 στην πίστα της Ντάρλινγκτον στην 50ή νίκη του στο Κύπελλο. (NBC Sports) Καταστροφές και δυστυχήματαΠλημμύρες στην Ανατολική Αφρική το 2020 Το Γραφείο των Ηνωμένων Εθνών για το Συντονισμό των Ανθρωπιστικών Θεμάτων ανακοινώνει ότι γύρω στο 1 εκατομμύριο ατόμων πλήττονται από τις πλημμύρες που έπληξαν τη Σομαλία και τουλάχιστον 24 είναι οι νεκροί. (CTV) Σεισμός μεγέθους 4,1 Ρίχτερ πλήττει την Κιρούνα της Σουηδίας. Δεν αναφέρονται τραυματισμοί. (The Local)Υγεία και περιβάλλονΠανδημία COVID-19 Σε μία άνευ προηγουμένου κίνηση, ο Παγκόσμιος Οργανισμός Υγείας διεξάγει την ετήσια Συνέλευση για την Παγκόσμια Υγεία με τη χρήση βίντεο για τηλεδιάσκεψη αντί για προσωπικές συναντήσεις. (NPR) Πόλεμος και επιθέσειςΈξι στρατιώτες του Πακιστάν σκοτώνονται όταν το όχημά τους πέφτει πάνω σε βόμβα στο Μπαλουχιστάν του Πακιστάν. Σε άλλη επίθεση, ένας στρατιώτης σκοτώνεται από τα πυρά αυτονομιστών.(Al Jazeera)Υγεία και περιβάλλονΠανδημία COVID-19 Η Βραζιλία ανακοινώνει 1.179 θανάτους μέσα σε μία ημέρα. (Reuters)Διεθνείς σχέσειςΟ Παλαιστίνιος πρόεδρος Μαχμούντ Αμπάς ανακοινώνει τον τερματισμό όλων των συμφωνιών με το Ισραήλ και τις ΗΠΑ, σε απάντηση στα ισραηλινά σχέδια για προσάρτηση της Κοιλάδας του Ιορδάνη.(WAFA)Νόμος και έγκλημα Στην πρώτη εκτέλεση από την έναρξη της κορονοϊκής πανδημίας στις ΗΠΑ, εκτελείται ένας άντρας στο Μισούρι, καταδικασμένος σε θάνατο για το φόνο μιας ηλικιωμένης το 1991. (The Associated Press)Πολιτική και εκλογέςΤο Κοινοβούλιο του Λεσότο αποδέχεται την παραίτηση του Τομ Ταμπάνε. Τον αντικαθιστά ο υπουργός Οικονομικών Μοεκέτσι Ματζόρο στο αξίωμα του πρωθυπουργού. (Reuters) Νόμος και έγκλημαΣε μία ακροαματική διαδικασία που διεξάγεται μέσω της πλατφόρμας τηλεδιασκέψεων Zoom, λόγω της πανδημίας της COVID-19, δικαστήριο στη Σινγκαπούρη καταδικάζει σε θάνατο έναν 37χρονο άνδρα από τη Μαλαισία για λαθρεμπόριο ηρωίνης το 2011. Είναι η πρώτη φορά στη Σιγκαπούρη που επιβάλλεται μια θανατική καταδίκη μέσω τηλεδιάσκεψης. (Reuters) (Al Jazeera)Πολιτική και εκλογέςΓενικές εκλογές του Μπουρούντι (2020) Οι πολίτες του Μπουρούντι συρρέουν στις κάλπες για την εκλογή του προέδρου και των μελών της Εθνοσυνέλευσης. Έπειτα από μια προεκλογική εκστρατεία που επισκιάστηκε από βία, οι εκλογές διενεργούνται εν μέσω της πανδημίας κορονοϊού και της σίγασης των κοινωνικών δικτύων. Επίσης, εμποδίστηκαν οι περιφερειακοί και διεθνείς εκλογικοί παρατηρητές, εγείροντας ερωτηματικά για το αν θα είναι δίκαιες οι εκλογές. (DW) Πόλεμος και επιθέσειςΟδηγός ανοίγει πυρ σε μια προσπάθεια να εισέλθει παράνομα στην Αεροναυτική Βάση του [Κόρπους Κρίστι]] στο Τέξας, τραυματίζοντας έναν φρουρό ασφαλείας, προτού σκοτωθεί από πυροβολισμούς. Σύμφωνα με αξιωματούχους του FBI το περιστατικό σχετίζεται με την τρομοκρατία και αναφέρουν ότι ένα δεύτερο πρόσωπο που πιθανόν να συνδέεται με την επίθεση παραμένει ασύλληπτο. (ABC News)Καταστροφές και δυστυχήματαΤρεις γυναίκες σκοτώνονται σε πανικό στο Κολόμπο της Σρι Λάνκα στη διάρκεια της παράδοσης μετρητών αξίας 8 δολαρίων σε αποθήκη ενός επιχειρηματία. (Al Jazeera)Υγεία και περιβάλλονΠανδημία COVID-19 Ο αριθμός των κρουσμάτων της COVID-19 υπερβαίνει τα 5 εκατομμύρια παγκοσμίως. Οι ΗΠΑ παραμένουν στο διεθνές επίκεντρο, έχοντας γύρω στο 31% όλων των αναφερόμενων και επιβεβαιωμένων κρουσμάτων. (CNN)Διεθνείς σχέσειςΗ κυβέρνηση του Ντόναλντ Τραμπ ανακοινώνει την επικείμενη (σε 6 μήνες) απόσυρση από τη Συνθήκη Ανοικτών Ουρανών, καταγγέλλοντας παραβιάσεις από τη Ρωσία. (BBC) Καταστροφές και δυστυχήματαΗ Πτήση 8303 Pakistan International Airlines συντρίβεται σε κατοικημένη περιοχή κοντά στο αεροδρόμιο του Καράτσι στο Πακιστάν, σκοτώνοντας τους 97 συνολικά 99 επιβαίνοντες. Επίσης, τραυματίζονται και μερικά άτομα στο έδαφος. (Hindustan Times) Σε μετωπική σύγκρουση φορτηγού που μεταφέρει επιβάτες με ρυμουλκό σε δρόμο ταχείας κυκλοφορίας της πόλης Νταρφούρ του Σουδάν σκοτώνονται 57 άνθρωποι και άλλοι 20 τραυματίζονται. (Associated Press μέσω ABC News)Πολιτική και εκλογέςΟ Τοντ Μούλερ νικά τον Σάιμον Μπρίτζες και γίνεται ο νέος αρχηγός του Εθνικού Κόμματος και αρχηγός της Αντιπολίτευσης. (Newshub) Υγεία και περιβάλλονΠανδημία COVID-19 Για πρώτη φορά από την έναρξη της πανδημίας, η Κίνα ανακοινώνει μηδενικά κρούσματα. (Reuters) Τον πρώτο θάνατο από COVID-19, μιας 77χρονης, ανακοινώνει η Λωρίδα της Γάζας. (Al Jazeera)Πολιτική και εκλογέςΠανδημία COVID-19 στην Ισπανία Χιλιάδες διαδηλωτών, στην πλειοψηφία τους μέλη του ακροδεξιού κόμματος Vox, παίρνουν μέρος σε διαδηλώσεις με οχήματα στη Μαδρίτη, τη Σεβίλη, τη Βαρκελώνη και σε άλλες πόλεις, σε ένδειξη διαμαρτυρίας για τον συνεχόμενο εγκλεισμό στην Ισπανία και την εθνική κυβέρνηση. (BBC) Διεθνείς σχέσειςΣτην πρώτη του δημόσια εμφάνιση έπειτα από τρεις εβδομάδες, ο ηγέτης Κιμ Γιονγκ Ουν συναντάται με κρατικούς αξιωματούχους προκειμένου να συζητήσει τη βελτίωση των πυρηνικών μέτρων. (Reuters)Νόμος και έγκλημαΟ Αιγύπτιος πρόεδρος Αμπντέλ Φατάχ αλ Σίσι απονέμει χάρη σε 3.157 φυλακισμένους για να εορταστεί η γιορτή του Άιντ αλ Φιτρ. (Middle East Eye) ΚαταστροφέςΣεισμός 5,9 Ρίχτερ πλήττει τη Νέα Ζηλανδία, δυτικά της Ουέλινγκτον, χωρίς να αναφερθούν τραυματισμοί.(The Guardian)Υγεία και περιβάλλονΠανδημία COVID-19 Ο πρωθυπουργός Σίνζο Άμπε αίρει την κατάσταση έκτακτης ανάγκης σε όλα τα εναπομείναντα μέρη της Ιαπωνίας, συμπεριλαμβανομένης της πρωτεύουσας Τόκιο. (Associated Press) Ξεκινά το τέταρτο στάδιο άρσης των μέτρων στην Ελλάδα, με τα καταστήματα εστίασης να ανοίγουν και παράλληλα ανακοινώνεται και το άνοιγμα των Δημοτικών, των Γυμνασίων και των βρεφονηπιακών σταθμών που θα πραγματοποιηθεί την 1η Ιουνίου.(tovima.gr)Πολιτική και εκλογέςΓενικές εκλογές του Μπουρούντι (2020) Ο υποψήφιος του κυβερνώντος Εθνικό Συμβούλιο για την Άμυνα της Δημοκρατίας – Δυνάμεις για την Άμυνα της Δημοκρατίας και στρατηγός ε.α. Εβαρίστ Ενταγισιμίγιε κερδίζει τις εκλογές με ποσοστό 68,72% των ψήφων. Οι εκλογές επισκιάστηκαν από βίαια επεισόδια, συμπεριλαμβανομένης της σύλληψης, του βασανισμού και της δολοφονίας ακτιβιστών της αντιπολίτευσης, σύμφωνα με τοπική οργάνωση των ανθρωπίνων δικαιωμάτων. (Reuters) Γενικές εκλογές του Σουρινάμ (2020) Οι πολίτες του Σουρινάμ προσέρχονται στις κάλπες για τις γενικές εκλογές, τις πρώτες μετά την καταδίκη του προέδρου Ντέσι Μπουτέρσε για τις δολοφονίες που διεπράχθησαν τον Δεκέμβριο του 1982. (BBC)Νόμος και έγκλημαΘάνατος του Τζορτζ Φλόιντ Ένας Αφροαμερικανός άντρας, ο Τζορτζ Φλόιντ, πεθαίνει στο Πάουντερχορν της Μινεάπολις των ΗΠΑ. Ο Φλόιντ ήταν δεμένος με χειροπέδες και ξαπλωμένος με το πρόσωπο κάτω σε δρόμο της πόλης. Ο λευκός αστυφύλακας Ντέρεκ Σοβίν, πατούσε με το γόνατό του τη δεξιά πλευρά του λαιμού του Φλόιντ επί 8 λεπτά και 46 δεύτερα. Εξ αυτών, τα 2 λεπτά και 53 δευτερόλεπτα συνέχιζε να τον πατά όταν ο Φλόιντ ήταν αναίσθητος, σύμφωνα με το κατηγορητήριο εναντίον του Σοβίν. (fox.com) Οικονομία και επιχειρήσειςΕπιπτώσεις της πανδημίας COVID-19 στην οικονομία Ο μεγαλύτερος αερομεταφορέας στη Λατινική Αμερική, η LATAM Airlines, χρεοκοπεί. (Bloomberg)Νόμος και έγκλημαΔικαιώματα ΛΟΑΤ στην Κόστα Ρίκα Η Κόστα Ρίκα γίνεται η πρώτη χώρα στην Κεντρική Αμερική που νομιμοποιεί το γάμο μεταξύ ομοφύλων.(Reuters)Πολιτική και εκλογέςΤο Σοσιαλδημοκρατικό Φιλελεύθερο Κόμμα, το σημαντικότερο αντιπολιτευόμενο κόμμα των Φίτζι παύει να εκπροσωπείται στο Κοινοβούλιο για 60 ημέρες εν μέσω πολιτικής διαμάχης, κάτι που προκάλεσε τους διορισμούς να κηρυχθούν άκυροι. Ο κοινοβουλευτικός αρχηγός του κόμματος, Σιτίβενι Ραμπούκα, δηλώνει ότι θα ασκήσει έφεση κατά της απόφασης. (RNZ) Καταστροφές και δυστυχήματαΑπό πυρκαγιά σε νοσοκομείο πεθαίνουν 5 ασθενείς με COVID-19 στην Ντάκα του Μπανγκλαντές. Δεν βρέθηκε ποτέ η αιτία της φωτιάς. (Reuters)Νόμος και έγκλημαΗ αστυνομία στη Ζάμπια συλλαμβάνουν τρία άτομα ως ύποπτα για τον φόνο τριών Κινέζων τρεις ημέρες νωρίτερα και την καύση των σορών τους.(BBC) Υγεία και περιβάλλονΠανδημία COVID-19 Οι νεκροί στις Ηνωμένες Πολιτείες Αμερικής από Covid-19 ξεπερνούν τις 100.000 και γίνεται η πρώτη χώρα με εξαψήφιο αριθμό θυμάτων.(CNN) Νόμος και έγκλημαΣυνεχίζονται για δεύτερη ημέρα οι διαμαρτυρίες στη Μινεάπολις και σε δυο άλλες αμερικανικές πόλεις, μετά τον θάνατο ενός άοπλου άντρα ονόματι Τζορτζ Φλόιντ, ο οποίος πέθανε ενώ είχε τεθεί υπό κράτηση. Σε ορισμένες διαδηλώσεις ξεσπούν επεισόδια, που συνοδεύονται από λεηλασίες και εμπρησμούς. Ένας διαδηλωτής σκοτώνεται από τα πυρά ενός άνδρα, ο οποίος συλλαμβάνεται. (CNN) Πόλεμος και επιθέσειςΤουλάχιστον 15 άτομα σκοτώνονται σε επίθεση από άγνωστη ένοπλη ομάδα με στόχο αυτοκινητοπομπή στη βόρεια Μπουρκίνα Φάσο. (Reuters)Διεθνείς σχέσειςΟ Αμερικανός πρόεδρος Ντόναλντ Τραμπ δηλώνει ότι τερματίζει τις σχέσεις της χώρας του με τον Παγκόσμιο Οργανισμό Υγείας αναφορικά με το χειρισμό της πανδημίας του κορονοϊού, ισχυριζόμενος ότι ο Οργανισμός έχει καταστεί "μαριονέτα της Κίνας". (Reuters)Νόμος και έγκλημαΟ πρώην αξιωματικός της αστυνομίας της Μινεάπολης, Ντέρεκ Σοβίν, ο οποίος καταγράφηκε σε βίντεο να γονατίζει στο λαιμό του Τζορτζ Φλόιντ για αρκετά λεπτά και τελικά να προξενεί τον θάνατό του, τίθεται υπό κράτηση και του απαγγέλλονται κατηγορίες για φόνο τρίτου βαθμού και ανθρωποκτονία δευτέρου βαθμού. (KSTP) Αρχειοθετήθηκε 2020-05-31 στο Wayback Machine. (WCCO) Διαδηλώσεις για τον Τζορτζ Φλόιντ Εκατοντάδες άντρες της Εθνοφρουράς παρατάσσονται στη Μινεάπολη, για να επιβάλλουν νυχτερινή απαγόρευση κυκλοφορίας, έπειτα από την κήρυξη της πόλης σε κατάσταση έκτακτης ανάγκης από τον δήμαρχο Τζέικομπ Φρέι, λόγω των πολιτικών ταραχών που συνεχίζονται με αφορμή τον θάνατο του Φλόιντ. (Star Tribune) Στο Ντιτρόιτ η αστυνομία χρησιμοποιεί δακρυγόνα για να διαλύσει ένα πλήθος διαδηλωτών και προβαίνει σε αρκετές συλλήψεις. Ένας άντρας σκοτώνεται σε συμπλοκή στη διάρκεια των διαδηλώσεων. (CNN) Οι διαδηλώσεις κατά της αστυνομικής βίας επεκτείνονται στο Λος Άντζελες και σε πολλές άλλες πόλεις των ΗΠΑ. (CNN) Η Ταϊβάν αποποινικοποιεί τη μοιχεία. (Reuters) Πόλεμος και επιθέσειςΙσραηλινοί αστυνομικοί πυροβολούν στην Ιερουσαλήμ έναν άοπλο Παλαιστίνιο με αυτισμό ηλικίας 32 ετών, σκοτώνοντάς τον εν ψυχρώ. (The Guardian)Υγεία και περιβάλλονΠανδημία COVID-19 Η Βραζιλία ανακοινώνει 33.274 νέα κρούσματα COVID-19 και άλλους 956 θανάτους το τελευταίο 24ωρο, ανεβάζοντας τον συνολικό αριθμό των επιβεβαιωμένων κρουσμάτων στις 498.440 και των θανάτων στις 28.834, κάτι που φέρνει τη χώρα στην 4η θέση παγκοσμίως. (Reuters)Διεθνείς σχέσειςΤο Σουδάν ανακαλεί τον Αιθίοπα πρεσβευτή του με αφορμή την επίθεση στα σύνορα των δύο χωρών που είχε ως αποτέλεσμα τον θάνατο στρατιωτικών και πολιτών, συμπεριλαμβανομένων παιδιών. Εκπρόσωπος του στρατού του Σουδάν επέρριψε ευθύνες σε παραστρατιωτικές ομάδες που "υποστηρίζονται από την Αιθιοπία", ενώ δεν υπήρξε καμία απάντηση από την κυβέρνηση της Αιθιοπίας. (Reuters)Νόμος και έγκλημαΔιαδηλώσεις για τον Τζορτζ Φλόιντ Ένας άντρας σκοτώνεται και άλλοι 4 τραυματίζονται σε 4 επεισόδια πυροβολισμών στη διάρκεια διαδηλώσεων στο Σικάγο του Ιλινόις. (NBC Chicago) Ένας αξιωματικός της ομοσπονδιακής αστυνομίας σκοτώνεται και άλλος ένας τραυματίζεται στο Όκλαντ. (NBC News) Στη διάρκεια των διαδηλώσεων στο Σαιντ Λούις σκοτώνεται ένας διαδηλωτής, όταν παρασύρεται κατά λάθος από φορτηγό.(The Mercury News) Πολλές πόλεις των ΗΠΑ επιβάλλουν απαγόρευση της κυκλοφορίας, προκειμένου να αποφευχθούν βίαια επεισόδια και λεηλασίες για δεύτερη συνεχόμενη νύχτα, συμπεριλαμβανομένων των Ατλάντα, Κλίβελαντ, Κολούμπους, Λος Άντζελες, Μαϊάμι, Μιλγουόκι, Μινεάπολη, Ντένβερ, Πίτσμπουργκ, Πόρτλαντ, Ρότσεστερ, Σιάτλ, Σικάγο, Σολτ Λέικ Σίτι και Φιλαδέλφεια. (NBC News)Επιστήμη και τεχνολογίαΤο SpaceX εκτοξεύει το Crew Dragon Demo-2 που μεταφέρει τους αστροναύτες της NASA Ντάουγκ Χάρλεϊ και Μπομπ Μπένκεν, με προορισμό τον Διεθνή Διαστημικό Σταθμό (ISS) από το σταθμό του Ακρωτηρίου Κανάβεραλ. (CNN) Είναι η πρώτη στα χρονικά εμπορική διαστημική πτήση που είναι επανδρωμένη. (WSJ) Ερευνητές ανακοινώνουν ότι το απολίθωμα από ένα μυριάποδο μήκους 2,5 εκατοστών που ανακαλύφθηκε στη νήσο Κερέρα των Έσω Εβρίδων της Σκωτίας, αποτελεί το αρχαιότερο γνωστό ζώο στον κόσμο, καθώς έζησε 425 εκατομμύρια χρόνια πριν, κατά το Σιλούριο. (Reuters) Υγεία και περιβάλλονΠανδημία COVID-19 Η Ρουάντα ανακοινώνει τον πρώτο της θάνατο από COVID-19. (Reuters) Ο αριθμός των παγκόσμιων κρουσμάτων COVID-19 υπερβαίνει τα 6 εκατομμύρια. Γύρω στο 29% από όλα τα αναφερόμενα και τα επιβεβαιωμένα κρούσματα διεθνώς προέρχονται από τις ΗΠΑ. (CNN)Νόμος και έγκλημαΔιαδηλώσεις για τον Τζορτζ Φλόιντ Συνεχίζονται οι διαδηλώσεις και τα βίαια επεισόδια στη διάρκεια της νύχτας σε πόλεις ανά τις ΗΠΑ, καθώς 12 πολιτείες στέλνουν την Εθνοφρουρά για να μειωθεί η ένταση. (Al-Jazeera) (Voice of America) Οι συλλήψεις σε 17 πόλεις ανέρχονται στις 1.383 από αντιπροχθές (Πέμπτη). (Yahoo! News) Στη διάρκεια διαδηλώσεων στην Ιντιανάπολις, δύο άτομα σκοτώνονται από πυροβολισμούς και άλλα δύο τραυματίζονται όταν άγνωστοι άνοιξαν πυρ εναντίον των διαδηλωτών.(Fox News)Πολιτική και εκλογέςΣτο Νιούε ο Σερ Τόκε Ταλάγκι χάνει την έδρα του στην ψηφοφορία των Κοινοτήτων (Common Roll) και αποχωρεί από πρωθυπουργός. (RNZ)